ალვარო ოდრიოსოლა
ალვარო ოდრიოსოლა არალუსი (დ. 14 დეკემბერი, 1995) — ესპანელი ფეხბურთელი. მადრიდის „რეალისა“ და ესპანეთის ეროვნული საფეხბურთო ნაკრების მოთამაშე. თამაშობს მარჯვენა მცველის პოზიციაზე. კარიერა „რეალ სოსიედადის“ მეორე გუნდში, 2013 წელს დაიწყო. 4 წელიწადში იგი ძირითად გუნდში დააწინაურეს სადაც ერთი სეზონი ითამაშა. 2018 წელს მადრიდის „რეალმა“ 30 მილიონ ევროდ შეიძინა. 2020 წელს ნახევარი სეზონით იჯარით გერმანულ „ბაიერნში“ თამაშობდა. 2019-2020 წლების სეზონში მან ორი გუნდის მაისურით ხუთი ტიტული მოიპოვა.